Þingræður haldnar á Alþingi Íslendinga



Hinn 2. þ.m. var gefið út svofellt bréf: „Forseti Íslands gjörir kunnugt: Ég hef ákveðið samkvæmt tillögu forsætisráðherra og með skírskotun til 22. gr. stjskr., að Alþingi skuli koma saman til aukafundar fimmtudaginn 18. júlí 1974. Um leið og ég birti þetta, er öllum, sem setu eiga á Alþingi, boðið að koma nefndan dag til Reykjavíkur, og verður þá Alþingi sett að lokinni guðsþjónustu í dómkirkjunni, sem hefst kl. 13.30. Gjört í Reykjavík, 2. júlí 1974. Kristján Eldjárn. Ólafur Jóhannesson. Forsetabréf um, að Alþingi skuli koma saman til fundar, fimmtudaginn 18. júlí 1974.“ Samkvæmt bréfi því, er ég nú hef lesið, lýsi ég yfir því, að Alþingi Íslendinga er sett. Að þessu sinni er Alþingi sett við þær kringumstæður, að ekki hefur enn skapast sú samstaða milli þingflokka, sem nauðsynleg er til myndunar ríkisstjórnar, er styðjist við meirihlutafylgi á Alþingi. Beðið er eftir því, að þessi mál skipist, enda liggja fyrir Alþingi og ríkisstjórn, nú eins og jafnan, brýn verkefni, sem varða hag og heill þjóðarinnar. Slíkt liggur í hlutarins eðli, og mun ég eigi fjölyrða um það. Hins vildi ég minnast, sem nýlunda er, að þetta þing er kvatt saman á miðju hátíðarári í lífi íslensku þjóðarinnar, og fyrir því liggur innan skamms að halda fund á sjálfu Lögbergi á Þingvöllum við Öxará, þeim fornhelga stað, sem mestur svipur er yfir í sögu lands vors, þeim stað, sem marga bestu menn þjóðarinnar á fyrri öld dreymdi um, að verða mætti aðsetur hins endurreista Alþingis Íslendinga. Fyrir þetta eitt, þótt ekki væri annað, mun þetta þing eiga sér vísan sess í minningum þjóðarinnar á ókominni tíð. Og fyrir þetta mun það verða yður minnisstætt, yður öllum, en þó ef til vill ekki síst þeim alþingismönnum, sem nú taka sæti í þingsölum í fyrsta sinn sem kjörnir fulltrúar þjóðarinnar. Því að þetta er nýkjörið þing, sem nú kemur saman. Bekkurinn er að þessu sinni setinn, eins og ætið, að meiri hluta af alþingismönnum. sem hafa langa þingreynslu að baki og þjóðin hefur vottað traust sitt með endurkjöri, en einnig nýjum mönnum, sem nú hafa í fyrsta sinn verið kvaddir til þess vegs og vanda, sem þingmennskunni vissulega fylgir. Nú í þingbyrjun býð ég þessa nýliða sérstaklega velkomna til starfa. En hvort sem eru eldri eða yngri, bið ég yður öll heil til þings komin og óska yður velfarnaðar í störfum yðar. Ég óska Alþingi Íslendinga heilladrjúgra úrræða og athafna. Öllum landsins lýð, óska ég blessunar og bið þingheim að rísa úr sætum og minnast ættjarðarinnar. [Þingheimur stóð upp og forsætisráðherra Ólafur Jóhannesson mælti: „Heill forseta vorum og fósturjörð. Ísland lifi.“ Þingmenn tóku undir þessi orð með ferföldu húrrahrópi.] Samkvæmt 1. gr. þingskapa ber nú aldursforseta að stjórna fundi, þar til kosning forseta sameinaðs Alþingis hefur farið fram, og bið ég aldursforseta, Guðlaug Gíslason, 3. þm. Suðurlands, að ganga til forsetastóls.



Ég vil leyfa mér að bjóða alla hv. alþm. velkomna til starfa svo og starfslið Alþingis. Borist hefur eftirfarandi bréf um fjarveru eins þingmanns: „Reykjavík, 2. júlí 1974. Þar sem ég er á förum til útlanda í opinberum erindum og mun því ekki geta sótt þingfundi á næstunni, leyfi ég mér að biðja um fjarvistarleyfi og með skírskotun til 138. gr. laga um kosningar til Alþingis að óska þess, að 1. varamaður Alþb. í Reykjaneskjördæmi, Karl G. Sigurbergsson skipstjóri, taki sæti á Alþingi í fjarveru minni. Gils Guðmundsson, 3. þm. Reykn.“ Kjörbréf Karls G. Sigurbergssonar mun verða rannsakað með kjörbréfum annarra hv. þm. Aldursforseti kvaddi sér til aðstoðar sem fundarskrifara Lárus Jónsson, 4. þm. Norðurl. e., og Jón Skaftason, 4. þm. Reykn. Þessu næst skiptust þingmenn í kjördeildir og urðu í: 1. kjördeild: AJ, EðS, EBS, GS, GHG, GÞG, HFS IG, JHelg, JGS, LárJ, MÓ, OÓ, PP, RA, SigurlB, StJ, StG, TÁ, ÞS. 2. kjördeild: AG, BGr, EÁ, FÞ, GH, GuðlG, GF, HÉS, IngJ, JónÁ, JSk, KP, MK, MÁM, ÓlJ, PS, SighB, StH, SvH, ÞK. 3. kjördeild: ÁB, EggÞ, EKJ, GeirG, KGS, GTh, HÁ, IT, JóhH, JÁH, JónasÁ, LJós, MB, ÓE, PJ, RH, SV, SvJ, VH, ÞÞ. Fyrir lá að rannsaka kjörbréf allra alþingismanna. Skiptu kjördeildir með sér kjörbréfum svo sem lög mæla fyrir, þannig að 1. kjördeild hlaut til rannsóknar kjörbréf þeirra þm., sem voru í 3. kjördeild, 2. kjördeild kjörbréf þm. í 1. deild og 3. kjördeild kjörbréf þm. í 2. deild.



Fundarstaðir fyrir kjördeildir verða sem hér segir: 1. kjördeild hér í fundarsal neðri deildar, 2. kjördeild í fundarsal efri deildar og 3. kjördeild í flokksherbergi Sjálfstæðisflokksins. Ég vil biðja hv. þm. Axel Jónsson að kalla saman 1. kjördeild, hv. þm. Benedikt Gröndal að kalla saman 2. kjördeild og hv. þm. Ásgeir Bjarnason að kalla saman 3. kjördeild. Verður gert hlé á fundinum, meðan kjördeildir starfa. - Fundarhlé. Þá verður fundi fram haldið í Sþ. og verða teknar fyrir tillögur kjördeilda um kjörbréf. Ef enginn mælir því mót, vil ég gefa frsm. 1. kjördeildar, hv. 10. landsk. þm., Axel Jónssyni, fyrstum orðið.



Herra forseti. 1. kjördeild fékk til athugunar kjörbréf alþm. í 3. kjördeild, og voru kjördeildarmenn einróma samþykkir að mæla með samþykkt þeirra, en kjörbréfin eru eftirfarandi: 1. Kjörbréf Lúðvíks Jósepssonar, Neskaupstað, 2. þm. Austf. 2. Kjörbréf Jónasar Árnasonar, Kópareykjum, 5. þm. Vesturl. 3. Kjörbréf Eyjólfs K. Jónssonar, Reykjavík, 4. þm. Norðurl. v. 4. Kjörbréf Jóhanns Hafsteins, Reykjavík, 6. þm. Reykv. 5. Kjörbréf Inga Tryggvasonar, Kárhóli, 6. þm. Norðurl. e. 6. Kjörbréf Halldórs Ásgrímssonar, Höfn, Hornafirði, 5. þm. Austf. 7. Kjörbréf Gunnars Thoroddsens, Reykjavík, 2. þm. Reykv. 8. Kjörbréf Gils Guðmundssonar, Reykjavík, 3. þm. Reykn. 9. Kjörbréf Geirs Gunnarssonar, Hafnarfirði, 11. landsk. þm. 10. Kjörbréf Eggerts G. Þorsteinssonar, Reykjavík, 4. landsk. þm. 11. Kjörbréf Ásgeirs Bjarnasonar, Ásgarði, 1. þm. Vesturl. 12. Kjörbréf Jóns Árm. Héðinssonar, Kópavogi, 1. landsk. þm. 13. Kjörbréf Matthíasar Bjarnasonar, Ísafirði, 1. þm. Vestf. 14. Kjörbréf Ólafs G. Einarssonar, Garðahreppi, 5. þm. Reykn. 15. Kjörbréf Pálma Jónssonar, Akri, 2. þm. Norðurl. v. 16. Kjörbréf Ragnhildar Helgadóttur, Reykjavík, 5. þm. Reykv. 17. Kjörbréf Stefáns Valgeirssonar, Auðbrekku, 3. þm. Norðurl. e. 18. Kjörbréf Svövu Jakobsdóttur, Reykjavík, 5. landsk. þm. 19. Kjörbréf Vilhjálms Hjálmarssonar, Brekku, 1. þm. Austf. 20. Kjörbréf Þórarins Þórarinssonar, Reykjavík, 4. þm. Reykv. Þar að auki fékk kjördeildin eftirfarandi bréf til meðferðar: „Ég undirritaður, Þormóður Pálsson, gjaldkeri yfirkjörstjórnar Reykjaneskjördæmis, staðfesti hér með, að Karl G. Sigurbergsson skipstjóri, Hólabraut 11, Keflavík, hlaut kosningu sem 1. varamaður Alþb. í Reykjaneskjördæmi við alþingiskosningarnar 30. júní s.l. Reykjavík, 18. júlí 1974. Þormóður Pálsson.“ Kjördeildarmenn voru einróma samþykkir því að taka þessa yfirlýsingu gilda vegna kosningar 1. varamanns Alþb. í Reykjaneskjördæmi, Karls G. Sigurbergssonar. Herra forseti. Við leggjum til, að áður tilgreind kjörbréf verði samþykkt.



Herra forseti. 2. kjördeild hefur rannsakað kjörbréf þm. í 1. kjördeild, hefur engar athugasemdir við þau að gera og leggur einróma til, að þau verði öll samþykkt. Kjörbréfin eru þessi: 1. Kjörbréf Axels Jónssonar, 10. landsk. þm. 2. Kjörbréf Eðvarðs Sigurðssonar, 7. þm. Reykv. 3. Kjörbréf Ellerts B. Schram, 11. þm. Reykv. 4. Kjörbréf Garðars Sigurðssonar, b. þm. Sunnl. 5. Kjörbréf Guðmundar H. Garðarssonar, 6. landsk, þm. 6. Kjörbréf Gylfa Þ. Gíslasonar, 9. þm. Reykv. 7. Kjörbréf Helga F. Seljans, 7. landsk. þm. 8. Kjörbréf Ingvars Gíslasonar, 1. þm. Norðurl. e. 9. Kjörbréf Jóns Helgasonar, 4. þm. Sunnl. 10. Kjörbréf Jóns G. Sólness, 2. þm. Norðurl. e. 11. Kjörbréf Lárusar Jónssonar, 4. þm. Norðurl. e. 12. Kjörbréf Magnúsar T. Ólafssonar, 3. landsk. þm. 13. Kjörbréf Odds Ólafssonar, 2. þm. Reykn. 14. Kjörbréf Páls Péturssonar, 3. þm. Norðurl. v. 15. Kjörbréf Ragnars Arnalds, 5. þm. Norðurl. v. 16. Kjörbréf Sigurlaugar Bjarnadóttur, 9. landsk. þm. 17. Kjörbréf Stefáns Jónssonar, 5. þm. Norðurl. e. 18. Kjörbréf Steinþórs Gestssonar, 6. þm. Sunnl. 19. Kjörbréf Tómasar Árnasonar, 4. þm. Austf. 20. Kjörbréf Þórarins Sigurjónssonar, 2. þm. Sunnl. Kjördeildin leggur til, að kosning framangreindra þm. verði tekin gild og kjörbréfin samþykkt.



Herra forseti. 3. kjördeild hefur athugað kjörbréf þeirra hv. þm., sem sæti eiga í 2. kjördeild. Það eru þessi bréf: 1. Kjörbréf Alberts Guðmundssonar, 12. þm. Reykv. 2. Kjörbréf Benedikts Gröndals, 2. landsk. þm. 3. Kjörbréf Einars Ágústssonar, 10. þm. Reykv. 4. Kjörbréf Friðjóns Þórðarsonar, 4. þm. Vesturl. 5. Kjörbréf Geirs Hallgrímssonar, 1. þm. Reykv. 6. Kjörbréf Guðlaugs Gíslasonar, 3. þm. Sunnl. 7. Kjörbréf Gunnlaugs Finnssonar, 4. þm. Vestf. 8. Kjörbréf Halldórs E. Sigurðssonar, 3. þm. Vesturl. 9. Kjörbréf Ingólfs Jónssonar, 1. þm. Sunnl. 10. Kjörbréf Jóns Árnasonar, 2. þm. Vesturl. 11. Kjörbréf Jóns Skaftasonar, 4. þm. Reykn. 12. Kjörbréf Karvels Pálmasonar, 5. þm. Vestf. 13. Kjörbréf Magnúsar Kjartanssonar, 3. þm. Reykv. 14. Kjörbréf Matthíasar Á. Mathiesen, 1. þm. Reykn. 15. Kjörbréf Ólafs Jóhannessonar, 1. þm. Norðurl. v. 16. Kjörbréf Péturs Sigurðssonar, 8. þm. Reykv. 17. Kjörbréf Sighvats Björgvinssonar, 8. landsk. þm. 18. Kjörbréf Steingríms Hermannssonar, 2. þm. Vestf. 19. Kjörbréf Sverris Hermannssonar, 3. þm. Austf. 20. Kjörbréf Þorvalds Garðars Kristjánssonar, 3. þm. Vestf. Engar kærur höfðu borist né athugasemdir gerðar. Það er einróma tillaga 3. kjördeildar, að öll þessi kjörbréf verði tekin gild.



Fleiri hafa ekki kvatt sér hljóðs, og er umræðum lokið. Framsögumenn kjördeilda hafa hver fyrir hönd sinnar deildar lagt til, að þau kjörbréf, sem deildirnar hafa haft með höndum, verði samþykkt og tekin gild, og verða tillögur framsögumannanna bornar upp í einu lagi, ef enginn hreyfir mótmælum.



Nýkjörnir þm., sem ekki hafa tekið sæti á Alþingi áður, hafa undirritað drengskaparheit sitt, og vil ég bjóða þá sérstaklega velkomna til þingsetu. Þá ber skv. fundarsköpum að kjósa forseta sameinaðs Alþingis, en komið hafa tilmæli um, að kjöri forseta verði frestað um sinn, og mun ég verða við þeim tilmælum. Fundi er frestað þar til kl. 2 e.h. n.k. mánudag, 22. þ. m.



Þá verður fundi fram haldið í sameinuðu Alþingi. Svofelld dagskrá liggur fyrir fundinum: 1. Kosning forseta. 2. Kosning 1. varaforseta. 3. Kosning 2. varaforseta. 4. Kosning skrifara. 5. Kosning kjörbréfanefndar. 6. Kosning til efri deildar. Fer þá fram kosning forseta sameinaðs Alþingis, en um kjör forseta segir svo í 3. gr. þingskapa: „Rétt kjörinn forseti er sá, er hefur meira en helming greiddra atkvæða, þeirra er á fundi eru. Verði þeim atkvæðafjölda eigi náð við fyrstu kosningu,skal kosið af nýju óbundnum kosningum. Fái þá heldur enginn nógu mörg atkvæði, skal kjósa um þá tvo þingmenn, er flest fengu atkvæði við síðari óbundnu kosninguna, en hafi við þá kosningu fleiri fengið jafnmörg atkvæði ræður hlutkesti, um hverja tvo skuli kjósa. Ef þeir fá báðir jafnmörg atkvæði við bundnu kosninguna, ræður hlutkesti, hvor þeirra verði forseti.“ Aldursforseti lét nú fara fram kosningu forseta sameinaðs Alþingis. Kosninguna varð að þrítaka. Við fyrstu atkvgr. hlaut Gunnar Thoroddsen, 2. þm. Reykv. 25 atkv., Gylfi Þ. Gíslason, 9. þm. Reykv., 24 atkv. og Ásgeir Bjarnason, 1. þm. Vesturl., 11 atkv. Þar sem enginn hafði hlotið meira en helming greiddra atkv., lét aldursforseti endurtaka kosninguna, og féllu atkv. á sömu leið: Gunnar Thoroddsen hlaut 25 atkv., Gylfi Þ. Gíslason 24 atkv. og Ásgeir Bjarnason 11 atkv. Þar sem enginn hafði enn fengið meira en helming greiddra atkv., lét aldursforseti fara fram bundna kosningu um þá tvo, er flest atkv. höfðu hlotið. Kosningu hlaut Gylfi Þ. Gíslason, 9. þm. Reykv., með 34 atkv. - Gunnar Thoroddsen, 2. þm. Reykv., fékk 25 atkv., en einn seðill var auður. Hinn nýkjörni forseti gekk nú til forsetastóls og tók við fundarstjórn.



Ég þakka kosninguna. Ég mun leitast við að eiga sem besta samvinnu við þingheim og vona, að samstarfið verði gott. Jafnframt læt ég af heilum hug í ljós þá ósk og von, að Alþingi megi vel farnast við meðferð þeirra mikilvægu verkefna, sem úrlausnar bíða. Samkvæmt sérstakri ósk verður kosningu varaforseta frestað og þessum fundi af þeim sökum frestað um klukkustund. Fundi var tvívegis frestað um klukkustund, en síðan var honum frestað til þriðjudagsins 23. júlí. Þriðjudaginn 23. júlí, kl. 2 miðdegis, var fundinum enn fram haldið.



Herra forseti. Þetta Alþingi er aukaþing, sem væntanlega mun standa nokkrar vikur og mótast mjög að þjóðhátíðinni. Bæði eru hátíðir haldnar í mörgum héruðum um þessar mundir og n.k. sunnudag verður þinghald að Lögbergi á Þingvöllum. Með tilliti til þessa taldi þingflokkur sjálfstæðismanna æskilegt, að samstaða gæti náðst milli allra þingflokka um kosningu forseta Sþ., deildarforseta, varaforseta og þingnefnda og þá að sjálfsögðu með hliðsjón af þingstyrk flokkanna. Áður en þing kom saman, var þessari hugmynd komið á framfæri, og síðan var hún rædd á fundi formanna þingflokkanna. Þegar þessi hugmynd var rædd þar, kom það fram, að Alþfl., Framsfl. og SF ætluðu sér og höfðu ákveðið að kjósa formann Alþýðuflokksins forseta Sþ., og var þessari till. sjálfstæðismanna um allsherjar samkomulag þar með hafnað. Eftir að Alþingi hafði kosið forseta sameinaðs þings í gær, var þess aftur freistað að ná samkomulagi um val deildarforseta og varaforseta. Uppástunga um samkomulag kom þá fram, sem fól m.a. í sér þá lausn, að forseti Ed. yrði úr Framsfl., forseti Nd. úr Sjálfstfl. Þessi hugmynd var studd m.a. af formönnum Framsfl. og Alþfl., og hún var samþykkt af þingflokki sjálfstæðismanna. En hún strandaði á andstöðu Alþb., og féllu Framsfl. og Alþfl. þá frá þeirri hugmynd. Nú hafa hinir 4 flokkar: Framsfl., Alþb., Alþfl. og SF, ákveðið að standa saman að kosningu þeirra forseta og varaforseta, sem eftir er að kjósa, og þeir hafa látið í ljós, að þeir hyggist kjósa sjálfstæðismenn í 3 varaforsetasæti. Ég vil taka það fram, að þingmenn Sjálfstfl. óska ekki eftir að verða kosnir í þau sæti. Þingflokkur sjálfstæðismanna harmar það, að frumkvæði hans og tilraunir til samstöðu á Alþingi hafa þannig farið út um þúfur.



Herra forseti. Ég get tekið undir það með hv. síðasta ræðumanni, að æskilegast hefði verið, m.a. vegna þess, að hér er um þjóðhátíðarþing að ræða, að algert samkomulag hefði getað náðst um kjör forseta að þessu sinni. Þetta er í samræmi við það, sem flokkur minn hefur beitt sér fyrir á undanförnum þingum, en hann hefur haft forustu um, að skipting forsetaembætta færi þannig fram, að bæði stjórnarflokkar og stjórnarandstöðuflokkar tækju þátt í stjórn þingsins með þeim hætti að skipta með sér forsetum. Um þetta náðist samkomulag á síðasta kjörtímabili. Það var okkar mat, þegar þetta þing kom saman, að Alþfl. hefði þá sérstöðu, eins og hann hefur oft haft, að það mundi vænlegast að ná allsherjarsamkomulagi um formann hans sem forseta sameinaðs Alþingis. Því miður brást það, að svo færi, og ætla ég ekki að fara að rekja það, vegna hvers þannig fór, en það var m.a. vegna þess, að Sjálfstfl. hafði aðra till. fram að færa en þá, að það yrði sameinast um formann Alþfl. Ég tel ekki ástæðu til að rekja þær samningaviðræður, sem fóru fram milli formanna þingflokkanna, en ég vil benda á, að síðasta tilboð, sem ég stóð að ásamt form. Alþfl., form. Alþb. og form. SF, var það, að Sjálfstfl. hefði 1. varaforseta í Sþ., 1. varaforseta í Nd. og 1. varaforseta í Ed. Þetta er nokkru meira en samkomulag varð um á síðasta þingi. Þá hafði Sjálfstfl. aðeins 1. varaforseta í Sþ. og 1. varaforseta í Nd. Nú var honum boðinn 1. varaforseti í Ed. til viðbótar. því miður náðist ekki samkomulag um þessa till., og þess vegna hefur farið þannig, að forsetar verða kjörnir, án þess að allsherjar samkomulag hafi náðst. Ég harma það, að svo hefur farið. Eins og kom fram hjá hv. síðasta ræðumanni, var ætlun okkar, sem stóðum að meiri hl., að kjósa sjálfstæðismenn í viss trúnaðarstörf, þrátt fyrir það að ekki væri um samkomulag við Sjálfstfl. að ræða. Nú hefur sú ósk borist frá sjálfstæðismönnum, að þeir verði ekki kosnir til þessara trúnaðarstarfa, og er sjálfsagt að taka það til greina. Fór nú fram kosning fyrri varaforseta. Kosinn var Eðvarð Sigurðsson, 7. þm. Reykv., með 34 atkv., en 25 seðlar voru auðir og 1 ógildur. Þá fór fram kosning annars varaforseta, og hlaut kosningu Vilhjálmur Hjálmarsson, 1. þm. Austf., með 33 atkv., en 27 seðlar voru auðir. Þessu næst voru kosnir skrifarar sameinaðs þings, að viðhafðri hlutfallskosningu. Fram komu tveir listar. Á A-lista var LárJ, en á B-lista JHelg. - Þar sem ekki voru fleiri tilnefndir en kjósa skyldi, lýsti forseti yfir, að rétt væru kjörnir án atkvgr.: Lárus Jónason, 4. þm. Norðurl. e., og Jón Helgason, 4. þm. Sunnl. Þá fór fram kosning kjörbréfanefndar, að viðhafðri hlutfallskosningu. Fram komu fjórir listar með jafnmörgum nöfnum samtals og kjósa skyldi. Lýsti forseti því yfir, að rétt væru kjörnir án atkvgr.: Matthías Á. Mathiesen (A), Jón Skaftason (B), Pálmi Jónsson (A), Jónas Árnason (C), Tómas Árnason (B), Eyjólfur K. Jónsson (Á), Karvel Pálmason (D). Loks var tekin til meðferðar kosning 20 þingmanna til að skipa efri deild. Hlutfallskosning var viðhöfð, og komu fram tveir listar. Á A-lista voru ÁB, EÁ, HÁ, IT, JHelg, StH, EggÞ, JÁH, RA, GeirG, HFS, StJ; á B-lista GH, ÞK, JónÁ, OÓ, StG, JGS, AJ, AG. - Þar sem tilnefndir voru jafnmargir menn og kjósa skyldi, lýsti forseti yfir, að rétt væru kjörnir án atkvgr.: Ásgeir Bjarnason, Geir Hallgrímsson, Einar Ágústsson, Þorv. Garðar Kristjánsson, Halldór Ásgrímsson, Ingi Tryggvason, Jón Árnason, Jón Helgason, Oddur Ólafsson, Steingrímur Hermannsson, Eggert G. Þorsteinsson, Steinþór Gestsson, Jón Árm. Héðinsson, Jón G. Sólnes, Ragnar Arnalds, Axel Jónsson, Geir Gunnarsson, Helgi Seljan, Albert Guðmundsson, Stefán Jónsson. Fundurinn var settur af aldursforseta, Jóni Árnasyni, 2. þm. Vesturlands. Deildina skipuðu þessir þm.: 1. Albert Guðmundsson, 12. þm. Reykv. 2. Axel Jónsson, 10. landsk. þm. 3. Ásgeir Bjarnason, 1. þm. Vesturl. 4. Eggert G. Þorsteinsson, 4. landsk. þm. 5. Einar Ágústsson, 10. þm. Reykv. 6. Geir Gunnarsson, 11. landsk. þm. 7. Geir Hallgrímsson, 1. þm. Reykv. 8. Halldór Ásgrímsson, 5. þm. Austf. 9. Helgi F. Seljan, 7. landsk. þm. 10. Ingi Tryggvason, 6. þm. Norðurl. e. 11. Jón Árnason, 2, þm. Vesturl. 12. Jón Helgason, 4. þm. Sunnl. 13. Jón Árm. Héðinsson, 1. landsk. þm. 14. Jón G. Sólnes, 2. þm. Norðurl. e. 16. Oddur Ólafsson, 2. þm. Reykn. 16. Ragnar Arnalds, 5. þm. Norðurl. v. 17. Stefán Jónsson, 5. þm. Norðurl. e. 18. Steingrímur Hermannsson, 2. þm. Vestf. 19. Steinþór Gestsson, 6. þm. Sunnl. 20. Þorv. Garðar Kristjánsson, 3. þm. Vestf. Gengið var til forsetakosningar. Kosningu hlaut Ásgeir Bjarnason, 1. þm. Vesturl., með 12 atkv. - Jón Árnason, 2. þm. Vesturl., hlaut 8 atkv. Hinn kjörni forseti tók nú við fundarstjórn og lét fyrst fara fram kosningu fyrri varaforseta. Kosningu hlaut Eggert G. Þorsteinsson, 4. landsk. þm., með 12 atkv., en 8 seðlar voru auðir. Annar varaforseti var kosinn Helgi F. Seljan, 7. landsk. þm., með 12 atkv., en 8 seðlar voru auðir. Þessu næst voru kosnir skrifarar deildarinnar, að viðhafðri hlutfallskosningu. Fram komu tveir listar sem á voru IT og StG. - Samkv. því lýsti forseti yfir, að kosnir væru án atkvgr.: Ingi Tryggvason, 8. þm. Norðurl. e., og Steinþór Gestsson, 6. þm. Sunnl. Loks var hlutað um sæti deildarmanna samkvæmt þingsköpum, og fór sætahlutunin á þessa leið: 5. sæti hlaut Jón Árnason. 6. - - Geir Hallgrímsson. 7. - - Oddur Ólafsson. 8. - - Albert Guðmundsson. 9. - - Axel Jónsson. 10. - - Jón G. Sólnes. 11. - - Steingrímur Hermannsson. 12. - - Jón Árm. Héðinsson. 13. - - Helgi F. Seljan. 14. - - Halldór Ásgrímsson. 15. - - Stefán Jónsson. 16. - - Eggert G. Þorsteinsson. 17. - - Ragnar Arnalds. 18. - - Þorv. Garðar Kristjánsson. 19. - - Jón Helgason. 20. - - Geir Gunnarsson. Fundurinn var settur af aldursforseta, Guðlaugi Gíslasyni, 3. þm. Sunnl. Deildina skipuðu þessir þm.: 1. Benedikt Gröndal, 2. landsk. þm. 2. Eðvarð Sigurðsson, 7. þm. Reykv. 3. Ellert B. Schram, 11. þm. Reykv. 4. Eyjólfur K. Jónsson, 4. þm. Norðurl. v. 5. Friðjón Þórðarson, 4. þm. Vesturl. 6. Garðar Sigurðsson, 5. þm. Sunnl. 7. Gils Guðmundsson, 3. þm. Reykn. 8. Guðlaugur Gíslason, 3. þm. Sunnl. 9. Guðmundur H. Garðarsson, 6. landsk. þm. 10. Gunnar Thoroddsen, 2. þm. Reykv. 11. Gunnlaugur Finnsson, 4. þm. Vestf. 12. Gylfi Þ. Gíslason, 9. þm. Reykv. 13. Halldór E. Sigurðsson, 3. þm. Vesturl. 14. Ingólfur Jónsson, 1. þm. Sunnl. 15. Ingvar Gíslason, 1. þm. Norðurl. e. 16. Jóhann Hafstein, 6. þm. Reykv. 17. Jón Skaftason, 4. þm. Reykn. 18. Jónas Árnason, 5. þm. Vesturl. 19. Karvel Pálmason, 5. þm. Vestf. 20. Lárus Jónsson, 4. þm. Norðurl. e. 21. Lúðvík Jósepsson, 2. þm. Austf. 22. Magnús Kjartansson, 3. þm. Reykv. 23. Magnús T. Ólafsson, 3. landsk. þm. 24. Matthías Bjarnason, 1. þm. Vestf. 25. Matthías Á. Mathiesen, 1. þm. Reykn. 26. Ólafur G. Einarsson, 5. þm. Reykn. 27. Ólafur Jóhannesson, 1. þm. Norðurl. v. 28. Páll Pétursson, 3. þm. Norðurl. v. 29. Pálmi Jónsson, 2. þm. Norðurl. v. 30. Pétur Sigurðsson, 8. þm. Reykv. 31. Ragnhildur Helgadóttir, 5. þm. Reykv. 32. Sighvatur Björgvinsson, 8. landsk. þm. 33. Sigurlaug Bjarnadóttir, 9. landsk. þm. 34. Stefán Valgeirsson, 3. þm. Norðurl. e. 35. Svava Jakobsdóttir, 5. landsk. þm. 36. Sverrir Hermannsson, 3. þm. Austf. 37. Tómas Árnason, 4. þm. Austf. 38. Vilhjálmur Hjálmarsson, 1. þm. Austf. 39. Þórarinn Sigurjónsson, 2. þm. Sunnl. 40. Þórarinn Þórarinsson, 4. þm. Reykv. Í stað Gils Guðmundssonar, 3. þm. Reykn., var Karl G. Sigurbergsson á fundinum. Kosning forseta og skrifara. Gengið var til forsetakosningar. Kosningu hlaut Gils Guðmundsson, 3. þm. Reykn., með 22 atkv. - Ragnhildur Helgadóttir, 5. þm. Reykv., fékk 17 atkv., en 1 seðill var auður.